تاريخ د لمغريب تاريخ د لمغريب هيا فترة لي جات من بعد تقافات لي بانو قبل تاريخ بحال لي تلقاو لأتار ديالها ف جبل إيغود ؤ تافوغالت ؤ لي كاترجع ل مياوات د لآلاف د السنين. تاريخ د لمغريب كيبدا معا ستيكشافات د لفنيقيين لي يقدرو يكونو خلاو مدون تاريخية منها ليكسوس ؤ ثيمياطيريون. ؤ تيبدا من تاسيس ديال مملكة موريطانية ؤ لممالك لأمازيغية لقديمة حتال تاسيس د لممالك لإسلامية لولة بحال إمارة نكور ؤ دولة د لأدارسة ؤ من بعد جاو سلالات إسلامية خرين بحال سلالات لمرابطين ؤ لموحدين ؤ لمرينيين لي حكموا الأندلس وسلالات شريفة بحال لعلويين ؤ سعديين ؤ من تما لعهد د لحماية ؤ لفترة د بعد ليستيقلال. لأتار لي تلقاو ف لمغريب بينو بلي هاد لمنطقة كانو عاشو فيها ناس قبل 400.000 سنة عل لأقل. ولاكين تاريخ لمسجل ديال لمغريب تيبدا معا ليستيطان لفينيقي لمحتمل لسواحل المغربية مابين لقرن تامن و تاسع قبل لميلاد ولاكين لمنطقة عاشو فيها لأمازيغ شي ألاف د سنين قبل من لفينيقيين. وسعات مدينة قرطاج السيطرة ديالها على السواحل. وبقاو تما حتى لافان ديال القرن الثالث قبل الميلاد من بعد ولاو الملوك الأصليين تايحكمو دوك المناطق. ومن القرن الثالث قبل الميلاد حتى للقرن الرابع بعد الميلاد كانت المنطقة تايحكموها الحكام لمحليين الأمازيغ بحال مملكة موريطانية الأمازيغية. الفتح لإسلامي للمغريب فلول ديال القرن الثامن الميلادي ولكن انفصلت على لخلافة لأموية من بعد ما ناضت الثورة البربرية عام 740. من بعد نص قرن تاسسات الدولة المغربية من طرف الأدارسة. وفالعهد ديال لمرابطين ؤ لموحدين لأمازيغية كان المغرب كايسيطر على لمغرب الكبير صبليون. أما السعديين لعرب فحكمو المنطقة من عام 1549 حتال 1659 تبعوهوم العلويين ولاد عمام سعديين من 1667 حتى لدابا لي مازالين تايحكمو المغرب لحد الساعة. ف 1912 ومن بعد الازمة المغربية وأزمة أݣادير تسنات لمعاهدة ديال فاس وقسمات لمغريب مابين الحماية د لفرنسيس ولحماية د صبليون. وف 1956 ومن بعد 44 عام ديال الحكم الفرنساوي خدا لمغريب ستيقلال ديالو من فرانسا. ومن بعد وقت قصير رجع أغلبية الأراضي لي كانو تحت السيطرة ديال صبانيا بحال استيرجاع مدينة طرفاية سنة 1957 ؤ سيدي افني سنة 1969 ؤ استيرجاع الساقية الحمراءالعيون السمارة سنة 1975 ؤ استيرجاع وادي الذهب سنة 1979الداخلة بوجدور بعدما خرجات موريتانيا بسبب الضغوطات والعسكر ديالها ضعيف وصلات بيها الدرجة مقدراتش تحمي العاصمة ديالها من مرتزقة البوليساريو. المغرب ماقبل التاريخعدل بيينات الحفريات الأثرية بلي المغرب عاشو فيه لاسلاف ديال الهوموسابيينس وحتى شي أنواع بشرية قديمة. ف عام 1971 تم ليكتيشاف ديال شي عظام متحجرة لواحد سلف بشري عمرو 400000 عام في سلا.1 ؤ ف عام 1991 تجبدات لعظام ديال بزاف د لأفراد د لهوموساپيان ف جبل إيغود وملي تدار ليها لتأريخ ب تقنيات لعصرية في عام 2017 تبين بلي لعمر ديالهم مكايقلش على 300000 عام هادشي لي كايجعلها أقدم لعينات د الهوموسابيينس في لعالم.2 فعام 2007 تم ليكتيشاف ديال شي حبات ديال صدف صغيرة مثقبة في تافوغالت كايوصل لعمر ديالها لشي 82000 عام هادشي للي كيجعلها أقدم دليل تلقى على الزينة الشخصية فالعالم.3 ف العصور لحجرية الوسطى ما بين 20000 و5000 سنة كانت لجغرافيا ديال لمغريب كاتشبه ل سافانا كتر من لمناضير طبيعية لقاحلة لي كاينة دابا.4 واخا كانعرفو غير شوية على المستوطنات في المغرب فداك الوقت ولكن الحفريات للي تدارو فبلايص خرين فالمنطقة المغاربية بيينات بللي كان فيها بزاف ديال الحيوانات والغابات مناسبة للصيادين والملتقطين ديال العصر الحجري الوسيط بحال دوك ديال لحضارة لقبصية.5 ف لفترة نيوليتية لفترة لحجرية جديدة لي تبعات لفترة لحجرية لوسطانية كانت سافانا كايحتلوها الصيادين والرعاة. زداهرات ثقافة ديال هاد الصيادين ورعاة ديال لفترة نيوليتية حتى بدأت هاد المنطقة كاتجف بعد 5000 ق.م. بسباب التغيرات المناخية. كاتشتارك المناطق الساحلية ديال لمغرب الحالي في للول ديال لفترة نيوليتية ف تقافة ديال فخار لكارديوم لي كانت شايعة منطقة لبحر لمتوسط كلها. و بيينات لحفريات لأثرية بلي تدجين لبهايم و زراعة لمحاصيل طرات ف لمنطقة ف ديك لفترة. في فترة العصر النحاسي وصلت حضارة القدور الجرسية للساحل الشمالي ديال لمغرب. التاريخ القديمعدل قرطاج تقريبا 800 - 300 قبل الميلادعدل لوصول د لفينيقيين ل الساحل لمغريبي كان دليل على أن الشمال د لمغريب غاتحكمو قوى برانية بزاف د لقرون. التجار لفينيقيين اخترقو لغرب د لبحر لأبيض لمتوسط قبل القرن الثامن قبل الميلاد ومن بعد بناو ديبووات د لملحا ولخام على جنب الساحيل و على لأنهار ف لمغريب.6 ومن بين المستوطنات لقديمة د لفينيقيين كاينا شالا وليكسوس وموݣادور.7 ؤ موݣادور معروفة على أنها أقدم مستعمرة فينيقية من اللوول د لقرن السادس قبل من الميلاد.8 مللي دخل لقرن الخامس قبل الميلاد وسعات لولاية د قرطاج السيطرة ديالها على أغلب الشمال د إفريقيا. ؤطورات قرطاج لعلاقات التجارية ديالها مع لقبائل لأمازيغية الداخلية ووكانت كاتعطيهوم واحد الضريبة سنوية باش إضمنو التعاون ديالهم معاهوم ف لإستغلال د لمواد لخام9 موريطانية تقريبا ما بين 300 قبل لميلاد - 430 بعد لميلادعدل كانت موريطانية مملكة أمازيغية مستاقلة من لقرن التالت قبل لميلاد ك أقل تقدير ف حين كاينين أدلة من مراجع قديمة كتوتق بلي مملكة موريطانية كانت موجودة ب لفعل ف لقرن السادس قبل لميلاد ؤ ݣاع دخلت ف حرب معا قرطاج ف أواسط لقرن لخامس على حساب جستان.ماواضحش و ف أواخر نفس لقرن كيقول ديودوروس الصقلي بلي جيش قرطاج كان فيه جنود موريين و حنا عارفين بلي لماليك لقرطاجي حانونماواضحش طلب معاونة عساكرية من الموريين على حساب ما قال جستان و جغرافيا موريطانية هي لمنطقة لي ف شمال لمغريب دابا. كان أول ماليك معروف د موريطانية حسب كتابات تيتوس ليويوس هو لماليك باݣا. لبعض من التاريخ ديالها لمسجل كيتعلق ب لمستوطنات لفينيقية و لقرطاجية بحال ليكسوس ؤ شالا. حكمو لملوك لأمازيغ لمناطق دخلانية ؤكانو كايسايطرو على لمناطق لإستيطانية الساحلية د قرطاج ؤ روما غالبا على أساس بلي تابعة ليهم وسمحو ب تواجد د لحكم الروماني. ف عام 33 قبل الميلاد ولات عميلة للإمبراطورية الرومانية من بعد تحولات ل إقليم كامل من بعد ما لإمبراطور كاليݣولا عدم آخر ماليك ديالها لي هوا پطليموس لموري 40 م. سيطرات روما على لأراضي الشاسعة لي ما كانتش محددة بالتحالفات اللي دارتها معا لقبائل بلاصت لإحتلال لعسكري ؤ وسعات السيطرة ديالها غير على لمناطق لي كانت نافعة من الناحية لقتصادية ؤلا لي كانت يمكن تدافع عليها بلا ما تزيد لقوة لبشرية. وداكشي علاش لإدارة الرومانية ما عمرها فاتت دوك لمناطق لمحصورة ف السهل الساحلي الشمالي و لويدان. شكلت هاد لمنطقة ستراتيجية جزء من لإمبراطورية الرومانية لي تحكمات تحت سميت موريطنية الطنجية و كانت لعاصمة ديالها هي مدينة وليلي. ف لفترة د لإمبراطور الروماني أوݣوسطوس قيصر كانت موريطانية دولة تابعة و كانو لحكام ديالها بحال يوبا لموري كايسيطرو على ݣاع لمناطق لي جات ف لجنوب د وليلي. ولكن السيطرة لفعالة د لفيلق الروماني وصلات ل حد منطقة سالا كولونيا كاسطرا Exploratio Ad Mercurios جنوب شالا هي أقصى لجنوب لي تكتاشف حتال دابا. بعض المؤرخين كايعتاقدو بلي لحدود الرومانية وصلت حتا ل الدار البيضا و لي كانت ديك ساعة معروفة بسميت أنفا و لي ستاقرو فيها الرومان ك مرسا. ف لعهد د يوبا لموري أسس أوݣوسطوس ثلاثة د لمستعمرات بمواطنين رومانيين ف موريطانية حدا الساحل د لمحيط لأطلسي اللي هوما: يوليا كونسطانتيا زيليل يوليا ڤالنتيا باناصا ؤ يوليا كامپيستريس بابا. أوݣوسطوس غايأسس فاللخر 12 مستعمرة ف لمنطقة.10 ف ديك لفترة عرفات لمنطقة لي كاتسيطر عليها روما واحد التطور قتصادي كبير بلفضل د الطرقان الرومانية اللي تبنات. فاللول مكانتش لمنطقة كاملها تحت السيطرة د روما ؤغير ف لوسط د لقرن التاني فاش تبنا واحد ليميس ف لجنوب د سالا للي كبر وليلي. تقريبا ف عام 278 م حولو الرومان لعاصمة ديالهم لإقليمية ل طانجا ؤ وليلي بدات كاتفقد لأهمية ديالها. دخلات لمسيحية ل لمنطقة ف لقرن التاني لميلادي و تحولو ليها الناس ف لمدون من لعبيد و حتى من لفلاحين لأمازيغ. وف لافان د لقرن الرابع لميلادي ولات لمناطق الرومانية مسيحية وكانت غزوات على لقبائل لأمازيغية لي تحولو بعض لمرات بشكل جماعي. كيما تطورات لحركات لإنشقاقية ولهراطقة لي كانت غالبا واحد الشكل من شكال د لإحتجاجات السياسية. كان ف لمنطقة عدد كبير من السكان ليهود حتا هوما. لمغريب لإسلامي لقديم ما بين 700 ؤ 1000عدل الفتح الإسلامي للمغرب لقرن 8معدل بدا الفتح الإسلامي للمغرب لكبير فوسط لقرن السابع لميلادي ؤما كمل تال اللول د لقرن الثامن. ؤجاب معاه اللغة العربية ؤلإسلام. وخا كان لمغريب طرف من لإمبراطورية لإسلامية لكبيرة كان فاللول غير إقليم تابع لإفريقية ؤكانو لحكام كايعينهم لحاكم المسلم اللي كاين ف لقيروان.12 الثورة لبربرية 740 - 743عدل ف عام 740 ميلادي دارو لأمازيغ تورة ضد لخلافة لأموية لي كانت حاكمة ؤ لي بداوها لخوارج. بد التمرد ما بين لقبائل لأمازيغية ف لغرب د لمغريب و نتاشر بالزربة ف كامل لمنطقة. واخا وقف هاد التمرد ؤ تلاشى عام 742 م قبل ما يوصل للقيروان ولاكين لحكام لأمويين ف دمشق ولا حتى لخولافا ديالهم لعباسيين ما عمرهم قدرو باقي يفرضو لحكم ديالهم على لمناطق اللي جات ف لغرب د إفريقية. خرج لمغريب من السيطرة لأموية و لعباسية و تقسم ل بزاف ديال الدول أمازيغية صغيرة ؤمستاقلة بحال برغواطة وسيجيلماسة ونكور وحتى تلمسان و تاهرت لي كانو ف لغرب د لجزائر.11 ؤصاوبو لأمازيغ نسخة خاصة بيهم من لإسلام. شي وحدين منهم بحال بنو يفرن حافطو على علاقتهم بالطوائف لإسلامية لمتشددة ؤالراديكالية وشي وحدين خرين بحال برغواطة صاوبو دين جديد سينكريتي ؤلا مخلط خاص بيهوم.1415 برغواطة 744 – 1058عدل لبرغواطيين كانوا واحد لإتحاد د للمجموعات دلقبائل لأمازيغية اللي كانت كاتعيش جنب الساحل د لمحيط لأطلسي د لمغريب لي كاينتاميو لقبيلة مصمودة لأمازيغية.11 من بعد ما تحالفو معا التمرد ديال لخواريج الصفرية ف لمغرب ضد لأمويين قدرو يأسسو دولة مستاقلة 744 - 1058 ف منطقة تامسنا جنب الساحل د لمحيط لأطلسي ما بين أسفي ؤسلا تحت لحكم د طريف لمطغري. سيجيلماسة 700 – 1300عدل سيجيلماسة كانت مدينة مغريبية من لقرون الوسطى ومركز تجاري على لحافة الشمالية د الصحرا لكبرى. كاينين لأنقاض د لمدينة على جنب واد زيز ف واحة تافيلالت حدا مدينة الريصاني. تميز التاريخ د لمدينة ب بزاف د لغزوات من سلالات لأمازيغية. كانت حتال لقرن ربعطاش لمحطة الشمالية د الطريق التجارية د الصحرا لكبيرة ؤكانت وحدة من لمراكز التجارية لموهيمة ف لمغرب لكبير ف لعصور لوسطى.16 مملكة نكور 710 – 1019عدل كانت مملكة نكور واحد لإمارة متمركزة ف منطقة الريف ف لمغريب. كانت لعاصمة ديالها ف اللول ف تمسمان من بعد نتاقلات ل نكور. تأسسات لمملكة ف عام 710 ميلادي و لي أسسها هو صالح بن منصور. ف لحكم ديالو دخلات لقبائل لأمازيغية لمحلية ل لإسلام ولكن طيحوه من بعد وبدلوه بواحد أخر من الزيديين من قبيلة نفزة. بدولو من بعد الري ديالهم وعاودو رجعو بن منصور. حكمات سلالة د بني صالح من بعد حتى ل عام 1019. ف عام 859 دخل ل لمملكة مجموعة من 62 د الباطوات من لڤايكينݣ لي غلبو واحد لقوة مورية ف نكور لي حاولو يتدخلو ف النهب ديالهم ف لمنطقة. من بعد ما بقاو تمنية يام ف لمغريب رجعو لڤايكينݣ ل سبانيا ؤمشاو معا الساحل الشرقي17 سلالة لأدارسة 789 – 974عدل كانت سلالة لأدارسة نظام إسلامي تأسس ف لمغرب18 واللي حكم من عام 788 حتال عام 974. تسما على سميت لمؤسس ديالو إدريس للول ولد حفيد لحسن بن علي ؤكايعتاقدو بعض لمؤرخين بللي لأدارسة هما لمؤسسين د الدولة لمغربية للوولى.19 لفاطميين و لأمويين ؤ دول زناتة تقريبا 900 - 1060عدل ختل هاد التوازن ف لبدايات د 900 مللي وصلو لفاطميين للمغرب لكبير. من بعد ما ستولو على السلطة ف إفريقية بوقت قصير غزاو لمغريب ؤفتحو كل من فاس و سجيلماسة. كان لمغريب مقسم ديك ساعا حيث كانو لحكام لفاطميين ولمجموعات لمتشددة الجديدة والتدخل من الأمويين د لأندلس كلهم كايتقاتلو على لمنطقة. لحكام لمحليين لإستغلاليين باعو ؤ عاودو باعو الدعم ديالهم ل أعلى مزايد. ف عام 965 غزا لخليفة لفاطمي لمعز المغريب مرة أخيرة ونجح ف تأسيس ديال واحد النظام. من بعد بوقت قصير نقلو لفاطميين لإمبراطورية ديالهم للشرق ف مصر بعاصمة جديدة ف لقاهرة.عين عيينو الفاطميين الزيريين اللي هما قبيلة من زناݣة متمركزة ف إفريقية باش يراقبو لمناطق لقريبة لي كايسايطرو عليها. واخا هاكداك الزيريين ما قدروش يمنعو لمغريب باش يخرج من السيطرة ديالهم وطاح بين يدين د مجموعة من مشايخ زناتة لأمازيغية لمحلية وأغلبهم عومالا د لخليفة د قرطبة بحال مغراوة ف منطقة فاس و لمنافسين ديالهم الرحل بنو يفرن ف الشرق.عين السلالات الأمازيغية تقريبا 1060 – 1549عدل كان المغرب ف أقوى لحالات ديالو مللي حكماتو واحد سلسلة من السلالات لأمازيغية للي طلعات للحكم من لجنوب د جبال الأطلس ووسعات الحكم ديالها لجيهة شمال وخداو بلاصت لحكام المحليين.عين ف القرن حظاش وطناش تأسسات بزاف ديال السلالات الأمازيغية المهمة واللي أسسوهوم المصلحين الدينيين كل سلالة منهوم كانت مبنية على كونفدرالية قبلية واللي سيطرو على المغرب الكبير والأندلس لكثر من 200 سنة.عين عطات السلالات الأمازيغية المرابطين الموحدين المرينيين ؤالوطاسيين للأمازيغ واحد لقدر من الهوية الجماعية والوحدة السياسية.عين سلالة المرابطين c. 1060 – 1147عدل سلالة المرابطين c.1060-1147 لأصل ديالهم من قبيلة لمتونا الأمازيغية اللي تابعة لصنهاجا. قدرو أنهم يوحدو لمغريب من بعد ما تقسم بين شحال إمارة ديال زناتة ف لأواخر ديال القرن العاشر وضموا لإمارة ديال سيجلماسا وبرغواطا تامسنا للحكم ديالهم. ف لحكم ديال يوسف بن تاشفين دعاو لأمراء ديال الطائفة المسلمة ف الأندلس المرابطين باش إدافعو على الاراضي ديالهم من الممالك المسيحية. كانت لمشاركة ديالهم حاسمة بحيت أنهم منعو سقوط الأندلس. بعد ما قدر يوسف يصد القوات المسيحية عام 1086 رجع لأيبيريا عام 1090 وضم أغلبية الطوائف الكبيرة.21 بدات القوة د المرابطين كاتنقص من النص اللول ديال القرن طناش حيث ضعافت السلالة من بعد ما خسرو ف معركة أوريك ؤبسبب التحريض ديال الموحدين. شكل لغزو ديال الموحدين لمراكش عام 1147 السقوط ديال المرابطين. واخا هاكاك بقاو بعض لأجزاء منهم بنو غانية كايناضلو ف جزر البليار وتونس. سلالة الموحدين 1147–1248عدل بدات الحركة د الموحدين من بين لقبايل د مصمودة ف لجنوب د لمغريب من طرف ابن تومرت. ف اللول أسسو لموحدين دولة ف تينمل ف جبال لأطلس ف عام 1120 تقريبا.24 وقدرو يطيحو المرابطين من الحكم د المغرب من عام 1147 مللي غزا عبد المؤمن الغومي حكم ما بين 1130-1163 مراكش وعلن راسو كخليفة. من بعد وسعو السلطة ديالهم على المغرب الكبير كاملو من عام 1159. وتبع الأندلس نفس لمصير د لمغريب ؤ إيبيريا لإسلامية كاملها اللي ولات تحت لحكم د لموحدين من عام 1172.25 سلالة المرينيين 1248–1465عدل طييحو المرينيين سلالة الموحدين اللي سيطروا على المغرب عام 124429 وسيطروا واحد الفترة قصيرة على المنطقة المغاربية كلها ف المنتصف د القرن ربعطاش. دعموا المملكة د غرناطة في الأندلس في القرن تلطاش وربعطاش. حاولو يلقاو ليهوم بلاصة ف الجانب الأوروبي من مضيق جبل طارق ولكن خسرو ف معركة ريو سالادو ف عام 1340 وسالات من بعد الغزو القشتالي للجزيرة الخضراء في عام 1344.30 سلالة الوطاسيين 1471–1549عدل سلالة السعديين 1549–1659عدل ابتداء من عام 1549 لمغريب حكماتو مجموعة من السلالات اللي كانو كاينسبو راسهم للشرفا وادعاو بأنهم من النسب ديال النبي محمد. أول وحدين من هاد الأنظمة السياسية كانو هوما السعديين لي كانت أصولهم عربية من ينبع وجدهم العاشر هو نفسو جد لعلويين داكشي علاش كتسماو ولاد العمام وتم البيعة ديالهم فسوس لي بداو ليها محاربة المستعمر البرتغالي. اختارو فالبدية تارودانت عاصمة ليهم ومن يعد مادخلو لمراكش رجعوها عاصمتهم حكمو المغرب من 1549 حتا ل 1659. من 1509 حتال 1549 كانو الحكام السعديين كايسيطرو غير على المناطق الجنوبية. ومن جهة خرا كانو كايعتارفو بالحكم ديال الوطاسيين حتال 1528 بسبب تزايد القوة ديال السعديين هجمو عليهم الوطاسيين ومن بعد واحد لمعركة بيناتهم دارو معاهدة تادلة عتارفو فيها الوطاسيين بالحكم ديال السعديين على الجنوب د المغرب.32 سلالة العلويين من 1666عدل هي سلالة عربية من تافيلالت كتنسب للشرفة حكمات لمغريب من 1666 جدهم دخل ل لمغربب فالقرن 13م و هوا نفسو جد ولاد عمامهم سعديين أول واحد ف سلالة لي حكم منهوم هو مولاي شريف لي كان أمير د سجيلماسة ؤ كيحكم منهوم لمغريب دابا لماليك محمد ساديس بن لحسن تبناو لمذهب لمالكي ف لفيقه لي معروف ب لوسطية ؤ لإعتدال ؤ تسامح.عين تميزات فترة السلطان سماعيل بن الشريف فاش أسس جيش عبيد البخاري لي مكون من العبيد عوازة سود البشرة ولي وصل عددهم بعد الموت ديال السلطان سماعيل كثر من 300 ألف جندي وكان السلطان صارم فالقرارت ديالو حتى واحد مكيعارضو بحكم لقوة ديالو بين أوساط الشعب المغربي فديك الوقت. وفعهد لعلوييين عرف المغرب انفتاح تجاري كبير على الخارج فعهد السلطان محمد بن عبد الله بن سماعيل ولي صنفوه المؤرخين من سلاطين المغرب الواعرين فمجال السياسة والاقتيصاد حيت عتارف باستقلال دولة د ميريكان على نݣالزة وبعد سينين علن عليهم الحرب بسبب مشاكل فالمحيط المتوسط.ماواضحش وفاش مات هاد السلطان وقعوا فالمغرب مشاكل بين ولادو على السلطة نفس الشيء لوقع مع جدو اسماعيل. و ولا كل سلطان حاكم جهة بحال مولاي هشام و سليمان و اليزيد ومات منهم اليزيد لكانت عندو مشكلة مع الواليد ديالو محمد بن عبد الله فبكري. وفالاخير وصل سليمان بن محمد ل لحكم ديال المغريب. وبسباب علاقتو بالدين الكبيرة قرر يخالف سياسة ديال باه فتسيير المغريب لي كانت الانفتاح التجاري على ؤروپا وقرر يحبس معاهم كل العلاقات وميريكان خافت من هاد سياسة الانغلاقية وقررات ترسل ليه وفود ورسائل وهدايا إلا أنه مدار معاهم والو بحال دوال لوخرا. و فالعصر ديالو عرف المغريب وباء الطاعون والمجاعة سنة 1799-1800م ولي ماتو منو عشرات الالف ديال المغاربة وسبق ليه وصاوه دپلوماسييين اوروپيين بحلول للمشكلة ديال المغريب ولاكين رفض. ومن بعد عطا الحكم ل ولد خوه مولاي عبد الرحمن ولد هشام ولد محمد ولد عبد الله لي عرف العصر ديالو احتلال الجزائر عام 1830م من طرف فرانسا ولي دار تهديد مباشر للمغريب ودعم الأمير عبد القادر ديال الجزائر لي تسببات فمعركة إيسلي سنة 1844م لي فقد لمغريب فيها أراضي شاسعة بحكم الأسلحة لمطورة لكانت عند فرانسا حيت عبد القادر بايع السلطان المغربي عبد الرحمان رفقة سكان تلمسان المغربية على حساب وثائق تاريخية مغربية-فرنسية.عين ومر المغرب من عدة أزمات و أطماع إستعمارية ديال ؤروپا حيت بغاو يقسمو المغرب فعهد الحسن الاول بن محمد بن عبد الرحمن وكان تصدا ليهوم. ومن بعد عشرات السنوات وبسبب تمرد القبائل وضعف العلويين قرر السلطان مولاي عبد الحفيظ لي خلف خوه عبد العزيز بن الحسن باش يوقع معاهدة فاس سنة 1912 و لي عطات لفرانسا كل الصلاحيات. ومن بعد وصل محمد الخامس ل لحكم وصل ل حكم المغرب وهو صغير لي رجع هيبة لعلويين بعد ما قاوم فرانسا ورفض القرارات ديالهم تم نفي ديالو معا عائلتو ل مدغشقر وتم تنصيب ولد عمو محمد بن عرفة سلطان على المغريب من طرف فرانسا لي زݣل لموت بسباب محاولة فاشلة د لغتيال. وبعد سنوات قليلة رجع محمد الخامس من لمنفى ديال مدغشقر تحت ترحيب شعبي كبير ومن بعد سنوات قليلة تم إعلان ستقلال المغريب على فرانسا و سبانيا. و كان محمد الخامس اول واحد غادي يتكلم بالعربية ف الامم الموتحدة لكن وخا خدا الاستقلال بقا كيدعم الثورة الجزائرية ف الامم المتحدة شي لي سرع الاستقلال. وكانت تفاقية بينو وبين الرئيس الجزائيري المؤقتماواضحش باش يسلم ليه الاراضي لي عطاتهم ليهم فرانسا أيام مولاي عبد الرحمن والاخير وافق بلي غادي يعطيه ليهم بعد لستقلال. لكن محمد الخامس مات سنة 1961م عام قبل ستقلال لجزائير. ومن بعد وصل الحسن الثاني ل حكم المغريب وكمل على سياسة باه لكانت سترجاع لاراضي لمغريبية لكن الجزائريين بداو كيديرو أعدار بحكم انهم دولة حديثة الاستقلال و النشأة وفالاخير رفضو. ونتجت عليها حرب رمال لي غادي يتوغل فيها المغريب ف الغرب الجزائري ف بشار و تيندوف.عين مقالات خرينعدل عيون لكلامعدل - Hublin, Jean Jacques 2010. Northwestern African middle Pleistocene hominids and their bearing on the emergence of Homo Sapiens PDF. ف Barham, Lawrence; Robson-Brown, Kate إيديتورات. Human Roots: Africa and Asia in the middle Pleistocene. Bristol, England: Western Academic and Specialist Press. مأرشيڤي من لأصل PDF ف 24 September 2015. تطالع عليه ب تاريخ 14 January 2014. - Ghosh, Pallab 2017-06-07. First of our kind found in Morocco. BBC News. - Worlds Oldest Manufactured Beads Are Older Than Previously Thought. Sciencedaily.com. 2009-05-07. تطالع عليه ب تاريخ 2013-11-22. - 1984 D. Lubell. Paleoenvironments and Epi Paleolithic economies in the Maghreb ca. 20,000 to 5000 B.P.. In, J.D. Clark S.A. Brandt eds., From Hunters to Farmers: The Causes and Consequences of Food Production in Africa. Berkeley: University of California Press, pp. 41-56. - D. Rubella, Environmentalism and Pi Paleolithic economies in the Maghreb c. 20,000 to 5000 B.P., in, J.D. Clark S.A. Brandt eds., From Hunters to Farmers: Causes and Consequences of Food Production in Africa, Berkeley: University of California Press, pp. 41–56 - Pennell 2003, p.5 - C. Michael Hogan, Mogador: Promontory Fort, The Megalithic Portal, ed. Andy Burnham. Megalithic.co.uk. تطالع عليه ب تاريخ 2010-01-31. - Sabatino Moscati, The Phoenicians, Tauris, ردمك 1-85043-533-2 - The Cambridge history of Africa. Vol. 2, From c.500 B.C. to A.D. 1050. Fage, J. D. Cambridge: Cambridge University Press. 1978. ص. 121. OCLC 316278357. ردمك 9781139054560.CS1 maint: others link - Data and map of Roman Banasa - Georges Duby, Atlas Historique Mondial, Larousse Ed. 2000, pp.220 224 ردمك 2702828655 - Abun-Nasr 1987, p.33 - Abun-Nasr 1987, pp.33-34 - Abun-Nasr 1987, p.42 - G. Deverdun, Bargẖawāṭa, Encyclopédie berbère, vol. 9, Edisud, 1991, pp.1360-1361 - Lightfoot, Dale R.; Miller, James A. 1996, Sijilmassa: The rise and fall of a walled oasis in medieval Morocco PDF, Annals of the Association of American Geographers, 86: 78–101, doi:10.1111j.1467-8306.1996.tb01746.x, مأرشيڤي من لأصل PDF ف 2012-07-23, تطالع عليه ب تاريخ 2016-10-10 - Northvegr - A History of the Vikings. مأرشيڤي من لأصل ف 2009-08-17. تطالع عليه ب تاريخ 2016-10-10. - Hodgson, Marshall 1961, Venture of Islam, Chicago: University of Chicago Press, ص. 262 - Moroccan dynastic shurfahood in two historical contexts: idrisid cult and Alawid power in : The Journal of North African Studies Volume 6, Issue 2, 2001 1 - Empires of Gold Hour Three Season 1 Episode 3 Africas Great Civilizations, تطالع عليه ب تاريخ 22 November 2019 line feed character in titleat position 18 معاونة - Maxime RODINSON, ALMORAVIDES , Encyclopædia Universalis en ligne, consulté le 23 octobre 2014. URL : http:www.universalis.frencyclopediealmoravides - Bernard Lugan, Histoire du Maroc ردمك 2-262-01644-5 - Concise Encyclopaedia of World History, by Carlos Ramirez-Faria, pp.23676 2 - Almohads Berber confederation. - Buresi, Pascal, and Hicham El Aallaoui. Governing the Empire: Provincial Administration in the Almohad Caliphate 1224–1269. Studies in the History and Society of the Maghrib, 3. Leiden: Brill, 2012. https:books.google.combooks?idjcn8ugAACAAJ. - Ira M. Lapidus, Islamic Societies to the Nineteenth Century: A Global History, Cambridge University Press, 2012, 414. - Marinid dynasty Berber dynasty – Encyclopædia Britannica. Britannica.com. تطالع عليه ب تاريخ 24 February 2014. - C.E. Bosworth, The New Islamic Dynasties, Columbia University Press, 1996, 41–42. - موضيل:In lang Les Merinides on Universalis - Niane, D.T. 1981. General History of Africa. IV. ص. 91. ردمك 9789231017100. تطالع عليه ب تاريخ 24 February 2014. - C.E. Bosworth, The New Islamic Dynasties, Columbia University Press, 1996, 48. - H. J. Kissling, Bertold Spuler, N. Barbour, J. S. Trimingham, F. R. C. Bagley, H. Braun, H. Hartel, The Last Great Muslim Empires, BRILL 1997, p.102 3 - E. George H. Joffé, North Africa: nation, state, and region, Routledge 1993, p. 19 - Michaël Peyron, Dila , in: Gabriel Camps dir., Encyclopédie berbère – Chp. XV. Édisud 1995, pp.2340–2345 ردمك 2-85744-808-2 - جستان Justin ك.21.4.7 الصفحة 255 في النسخة الفرنسية. - ديودوروس الصقلي ك.13.80.3 - جستان Justin ك. 19.2.4 تقدر تزيد شوف بزاف د تصاور و لمعلومات ديال Morocco ف ويكيميديا كومنز.